tomron87/hebrew-wikipedia-sentences-corpus huggingface dataset:
וכן, גם פוקימונים חדשים שמבוססים בצורתם על פוקימונים מדורות קודמים (כגון: טודסקול המבוסס בצורתו על טנטקול)
המשחקים הראשונים שבהם אפשר להרוויח תגים גם מלכידת הפוקימונים הענקיים וגם מלחימה בראשי צוות הפשע המקומי (צוות סטאר).
המשחק הראשון שבו איחדו את מרכז הפוקימונים עם החנות תחת אותו מבנה, והוא מוצג במשחק כדוכן מקורה.
המשחק הראשון שבו ניתן כיסוי לפוקדע (בדומה לכיסוי לפלאפון).
המשחק הראשון שבו ליקום של פוקימון יש שפה מקומית משלו (כפי שנראה בכתב על האתרים ועל המסכים במכונים).Nintendo Switch16/10/2025אגדות: Z-Aסיקוול (משחק המשך) למשחקים פוקימון X ו-Y.
אירועי המשחק מתרחשים כחמש שנים לאחר אירועי המשחקים הקודמים.Nintendo Switch
המחוז הראשון - קאנטו (Kanto)
במחוז הראשון של פוקימון חיים 151 המינים הראשונים של הפוקימונים, מבלבאזור (Bulbasaur) ועד מיו (Mew).
הפוקימונים הללו הופיעו בפעם הראשונה במשחקים ירוק ואדום שיצאו בשנת 1996, ולאחר מכן במשחק כחול שיצאו גם כן בשנת 1996, ובמשחק צהוב שיצא בשנת 1998. בשנת 2004 יצאו חידושים למשחקי הפוקימון אדום, ירוק וכחול לקונסולת הגיים בוי אדוונס שנקראים ירוק עלה ואדום אש.
משחקי ההמשך נכללים במשחקי הדור השלישי וכוללים הפוקימונים מדורות 1–3. משחקי ההמשך מתרחשים גם הם בקאנטו.
פוקימוני המחוז הראשון המשיכו להופיע בכל המשחקים שיצאו עד היום.
המחוז השני - ג'וטו (Johto)
במחוז השני של פוקימון נמצאים 100 מינים חדשים של פוקימונים ו-251 בסך הכל, מצ'יקוריטה (Chikorita) ועד סלבי (Celebi).
פוקימוני המחוז השני הופיעו לראשונה במשחקים זהב, כסף וקריסטל, שיצאו בשנים 2000–2001. האתר הרשמי של פוקימון הודיע בשמונה במאי 2009 על יציאתם של חידושים למשחקים זהב וכסף שיקראו לב זהב ונשמת כסף.
המשחקים הופצו בספטמבר 2009 ביפן ובמרץ 2010 בשאר העולם לקונסולת הנינטנדו DS.
במשחקים אלו נכללים הפוקימונים מדורות 1–4, הם בעלי אפשרות החלפה למשחקים יהלום, פנינה ופלטינה.
פוקימוני המחוז השני המשיכו להופיע בכל המשחקים שיצאו עד היום.
המחוז השלישי - הואן (Hoenn)
במחוז השלישי של פוקימון נמצאים 135 מינים חדשים של פוקימונים ו-202 בסך הכל, מטריקו (Treecko) ועד דיאוקסיס (Deoxys).
פוקימוני הדור השלישי הופיעו לראשונה במשחקים רובי, ספיר וברקת, שיצאו בשנים 2003 ו־2005. בשנת 2004, יצאו המשחקים אדום אש וירוק עלה, שגם בהם הופיע הדור השלישי, ובנוסף, גם הדור הראשון והשני.
במאי 2014, הוכרז על חידושים לשני המשחקים רובי וספיר המתרחשים בהואן - אומגה רובי ואלפא ספיר לקונסולת הנינטנדו 3DS, שהם חלק ממשחקי הדור השישי ויצאו ב־21 בנובמבר 2014. במשחקים אלו, מחוז הואן הוצג בתלת־ממד מלא, בדומה ל־X ו־Y.
בנוסף לכך, הוכרז על צורות קדומות של גראודון וקיוגר.
הפוקימונים האגדיים החדשים של שני המשחקים בהתאמה הם גראודון קדום (אשר מקבל גם את סוג האש בנוסף לסוג האדמה) וקיוגר קדום.
כמו כן, הוכרזו מגה התפתחויות לספטיל וסוואמפרט, שניים מהפוקימונים ההתחלתיים של מחוז הואן, בדומה למגה התפתחויות של הפוקימונים ההתחלתיים של קאנטו במשחקי X ו־Y, שם גם נראתה לראשונה צורת המגה של בלייזיקן, ההתחלתי השלישי של הואן.
פוקימוני המחוז השלישי המשיכו להופיע בכל המשחקים שיצאו עד היום.
המחוז הרביעי - סינו (Sinnoh)
במחוז הרביעי של פוקימון נמצאים 107 מינים חדשים של פוקימונים ו-210 בסך הכל, מטרטוויג (Turtwig) ועד ארכאוס (Arceus).
המחוז הרביעי מופיע במשחקים יהלום, פנינה ופלטינה שיצאו בשנים 2007–2009.
בפברואר 2021, הוכרז על חידושים לשני המשחקים יהלום ופנינה המתרחשים בסינו - יהלום מבריק ופנינה נוצצת לקונסולת הנינטנדו סוויץ', שהם חלק ממשחקי הדור השמיני ועתידים לצאת מאוחר יותר בשנת 2021. בנוסף הוכרז על משחק עולם פתוח המהווה פריקוול למשחקי יהלום ופנינה המתרחש במחוז סינו בעבר - פוקימון אגדות: ארכאוס.
במשחק זה הפוקימונים ההתחלתיים הם: ראולט (עשב ממחוז אלולה), סינדקוויל (אש ממחוז ג'וטו) ואושאוואט (מים ממחוז יונובה).
פוקימוני המחוז הרביעי המשיכו להופיע בכל המשחקים שיצאו עד היום.
המחוז החמישי - יונובה (Unova)
במחוז החמישי של פוקימון נמצאים 156 מינים חדשים של פוקימונים ו-301 בסך הכל, מויקטיני (Victini) ועד ג'נסקט (Genesect).
מחוז זה, בשונה ממחוזות אחרים, אינו מבוסס על אזור ביפן אלא על אזור מנהטן.
הפוקימונים המועברים למשחקים החדשים בלתי ניתנים להחזרה למשחקים הקודמים להם, בדומה לרעיון ההגירה (migration) בין משחקי המחוז השלישי לרביעי.
במשחקים שחור 2 ולבן 2, ששוחררו רשמית ביפן ב־23 ביוני 2012, מחוז יונובה יופיע בשנית, לאחר שנתיים מאז המאורעות של שחור ולבן.
במהלך שנתיים אלו השתנה והתפתח מחוז יונובה - נבנו מספר ערים בחלקו המערבי, כדוגמת העיר אספרטיה, בה יתחיל השחקן את המשחק.
בנוסף לערים החדשות יש מכונים חדשים.
אזורים מסוימים במחוז יונובה, כדוגמת העיר שבה התחיל השחקן במשחקים הקודמים, נגישים רק לקראת סוף המשחק.
פוקימוני המחוז החמישי המשיכו להופיע בכל המשחקים שיצאו עד היום.
המחוז השישי - קאלוס (Kalos)
ב־8 בינואר 2013, נחשף הדור השישי של פוקימונים חדשים.
במשחקים אלו ישנם 72 מינים חדשים של פוקימונים ו-454 בסך הכל, מצ'ספין (Chespin) ועד וולקניון (Volcanion).
מחוז זה מבוסס על צרפת ועל האתרים המפורסמים בה.
לדוגמה, העיר לומיאוס, שהיא העיר הגדולה ביותר שנראתה במשחק פוקימון עד היום, מבוססת על פריז.
המשחקים של הדור השישי יצאו ביפן ובשאר העולם ב־12 באוקטובר 2013 (זהו המשחק הראשון שיצא ביפן ובשאר העולם באותו הזמן).
בנוסף למינים החדשים, בקאלוס ישנם גם הרבה מינים אחרים של פוקימונים ממשחקים קודמים.
למעשה, יש כל כך הרבה פוקימונים במחוז זה, שהיה צורך לחלק את הפוקידע של המחוז ל־3 חלקים: מרכז קאלוס (צ'ספין עד האקסורוס), חופי קאלוס (במערב) (דריפלון עד מולטרס), והרי קאלוס (במזרח) (דיגלט עד מיוטו).
אלו המשחקים הראשונים שהציגו מגה התפתחות.
בחידושים למשחקי הדור השלישי, אומגה רובי ואלפא ספיר, יש גם פוקימונים מהדור ה־6.
פוקימוני המחוז השישי המשיכו להופיע בכל המשחקים שיצאו עד היום.
המחוז השביעי - אלולה (Alola)
מחוז אלולה הוא מחוז טרופי ושטוף שמש, שמשמש לרוב כאזור נופש.
מחוז זה מבוסס על הוואי.
באזור זה ישנם 85 פוקימונים חדשים, מראולט (Rowlet) ועד זראורה (Zeraora).
גרסאות חדשות של 18 פוקימונים מהדור הראשון ובסך הכל 403 פוקימונים; מחוז זה מבוסס על איים טרופיים.
מחוז אלולה מופיע שנית במשחקים אולטרה שמש ואולטרה ירח שמציגים עלילה אלטרנטיבית למשחקים הקודמים.
במחוז אלולה נוספו מבנים חדשים ואזורים חדשים וחלק מאתגרי האי השתנו.
המחוז השמיני - גאלאר (Galar)
ב־27 בפברואר 2019, נחשף הדור השמיני של פוקימונים חדשים.
יש בו כ־400 פוקימונים בפוקידע מהם 95 פוקימונים חדשים, מגרוקי (Grookey) ועד אנמורוס (Enamorus).
מחוז גאלאר הוא מחוז בעל כפר פסטורלי, ערים מודרניות, יערות, והרים מכוסים בשלג.
מחוז זה מבוסס על הממלכה המאוחדת.
במשחק זה יש בו שתי תופעות מיוחדות:
דיינאמקס - המגדילה את הפוקימון.
כל הפוקמונים חוץ מהאגדיים של גאלאר מסוגלים לעבור אותה.
ג'יגאנטמקס - תופעה המגדילה ומשנה את צורתו וגודלו של הפוקימון הקיים ומוסיפה לו מתקפה מיוחדת (עד עכשיו ידועים 31 פוקמונים המסוגלים לעבור ג'ייגאנטמקס).
זהו גם המשחק הראשון בזיכיון בו יצאו חבילות הרחבה במקום עוד משחק.
עד עכשיו פורסמו שתי חבילות הרחבה:
אי השריון - אי שנמצא בסמוך למחוז עצמו.
נמצאים בו עוד 100 פוקימונים שלא היה ניתן לתפוס אותם במשחק הרגיל.
ידוע גם שיהיה פוקימון חדש בשם קאבפו והתפתחויותיו, שתי צורות של הפוקימון אורשיפו.
נראה שהאי שואב השראה מהמזרח הרחוק.
יש בו צורות ג'יגאנטמקס להתחלתיים של גאלאר ושל קאנטו.
טונדרת הכתר - הטונדרה שבהרי גאלאר.
במשחק משולבים האגדי קלירקס וגם שני רג'ים חדשים, רג'יאלקי ורג'ידראגו.
יש בו צורות גאלאר לציפורים האגדיות מקאנטו.
תהיה אפשרות לעשות קרבות רייד נגד פוקימונים אגדיים מתחת לאדמה.
יהיו בו עוד 100 פוקימונים חדשים שלא היה ניתן לתפוס אותם במשחק הרגיל וב-DLC הקודם.
המחוז התשיעי - פלדיאה (Paldea)
ב־27 בפברואר 2022, נחשף הדור התשיעי של פוקימונים חדשים.
יש בו כ־120 פוקימונים חדשים, מספריגטיטו (Sprigatito) ועד פצ'ארנט (Pecharunt).
ב־3 באוגוסט 2022 נחשף שם המחוז החדש הנקרא "פלדיאה" וצורת קרב חדשה בשם טרסטלייז, המשנה את הפוקימון לצורה המזכירה קריסטל וכן את סוג הפוקימון בהתאם לסוג כדור הקריסטל שניתן לו.
כאשר יצאו הפוקימונים לראשונה לעולם, הוכרו 150 פוקימונים.
מיו (Mew), הפוקימון מספר 151, לא היה ידוע או בר השגה עד לאירוע מיוחד שבו הוא ניתן במתנה.
נכון ל־2025 מוכרים 1,025 פוקימונים שמחולקים לתשעה דורות.
הפוקימונים עצמם הם יצורים בגדלים שונים, לרוב חכמים, ורובם בעלי יכולות מרהיבות ועל־טבעיות כגון: נשיפת אש, יריית מים, יצירת חשמל, טלקינזיס ועוד.
מרבית הפוקימונים אינם יכולים להגיד דבר מלבד שמם ומתקשרים עם פוקימונים אחרים על ידי אמירת שמם וחלקים משמם, אך נראה שהם מבינים את שפת בני האדם.
אמנם יש יוצאי דופן, שכן מסוגלים לדבר בשפת בני אנוש (בדרך כלל בטלפתיה).
חלק ניכר מהפוקימונים מבוססים על יצורים חיים, צמחים וחפצים.
אחרים מבוססים על יצורים מיתולוגיים מכל מיני אגדות וסיפורי עם, דמויות היסטוריות שונות וידוענים.
הפוקימונים מחולקים לשמונה עשר סוגים המקנים להם תכונות ויכולות, חלקם משתייכים לשני סוגים גם יחד.
הסוגים הם: רגיל, אש, רוח, מים, אדמה, עשב, רעל, דרקון, חשמל, לחימה, קרח, סלע, על חושי, חרק, מעופף (הוצגו בדור הראשון), פלדה ואופל (הוצגו בדור השני) ופיה (הוצג בדור השישי).
סוג כוכב הוצג בדור התשיעי, והוא מופיע רק בביצוע טרסטלייז על פוקימונים מסוימים.
רוב הפוקימונים קרויים על שם צורתם ומקורם.
לדוגמה: הורסי (Horsea), שהוא סוסון ים, אקנס שהוא נחש (Snake - Ekans בהיפוך אותיות), ארבוק שהוא קוברה (Kobra - Arbok בהיפוך אותיות), מיאו שהוא חתול, היטמונלי (Hitmonlee) על שם אמן הלחימה ברוס לי והיטמונצ'אן (Hitmonchan) על שם אמן הלחימה ג'קי צ'אן.
חלק משמות הפוקימונים הם שילוב של כמה מילים הקשורות לתכונותיהם, מקורם ויכולותיהם.
בכל מחוז של פוקימון יש שלושה פוקימונים שמהם בוחרים אחד ואיתו מתחילים את מסע הפוקימונים.
הפוקימונים הם מסוג מים, אש ועשב.
עם זאת, במשחקים "פוקימון צהוב" ו"פוקימון: בוא נלך, פיקאצ'ו!", הפוקימון ההתחלתי הוא פיקאצ'ו (חשמל) ואין בחירה.
במשחק פוקימון: בוא נלך, איבי!, הפוקימון ההתחלתי הוא איבי (רגיל) ואין בחירה.
מחוז קאנטו - בלבזאור (עשב/רעל) (בצורה הסופית מתפתח לוינאזור, עשב/רעל), צ'רמנדר (אש) (בצורה הסופית מתפתח לצ'ריזארד, אש/מעופף), סקווירטל (מים) (בצורה הסופית מתפתח לבלאסטויז, מים), פיקאצ'ו (חשמל), איוי (רגיל).
הפיקאצ'ו והאיוי ההתחלתיים לא יכולים להתפתח.
מחוז ג'וטו - צ'יקוריטה (עשב) (בצורה הסופית מתפתח למגניום, עשב), סינדקוויל (אש) (בצורה הסופית מתפתח לטייפלוז'ן, אש), טוטודייל (מים) (בצורה הסופית מתפתח לפראליגייטר, מים).
מחוז הואן - טריקו (עשב) (בצורה הסופית מתפתח לספטייל, עשב), טורצ'יק (אש) (בצורה הסופית מתפתח לבלייזיקן, אש/לחימה), מאדקיפ (מים) (בצורה הסופית מתפתח לסוואמפרט, מים/אדמה).
מחוז סינו - טרטוויג (עשב) (בצורה הסופית מתפתח לטורטרה, עשב/אדמה), צ'ימצ'אר (אש) (בצורה הסופית מתפתח לאינפרנייפ, אש/לחימה), פיפלאפ (מים) (בצורה הסופית מתפתח לאמפוליאון, מים/פלדה).
מחוז יונובה - סנייבי (עשב) (בצורה הסופית מתפתח לסרפריור, עשב), טפיג (אש) (בצורה הסופית מתפתח לאמבואר, אש/לחימה), אשאוואט (מים) (בצורה הסופית מתפתח לסאמוראט, מים).
מחוז קאלוס - צ'ספין (עשב) (בצורה הסופית מתפתח לצ'סנוט, עשב/לחימה) פנקין (אש) (בצורה הסופית מתפתח לדלפוקס, אש/על חושי), פרוקי (מים) (בצורה הסופית מתפתח לגרנינג'ה, מים/אופל).
מחוז אלולה - ראולט (עשב/מעופף) (בצורה הסופית מתפתח לדסידואיי, עשב/רוח), ליטן (אש) (בצורה הסופית מתפתח לאינסינרור, אש/אופל), פופליו (מים) (בצורה הסופית מתפתח לפרימארינה, מים/פיה).
מחוז גאלאר - גרוקי (עשב) (בצורה הסופית מתפתח לרילאבום, עשב), סקורבאני (אש) (בצורה הסופית מתפתח לסינדרייס, אש), סובל (מים) (בצורה הסופית מתפתח לאינטליאון, מים).
מחוז פלדיאה - ספריגטיטו (עשב) (בצורה הסופית מתפתח למיאוסקרדה, עשב/אופל), פיוקוקו (אש) (בצורה הסופית מתפתח לסקלדירג', אש/רוח), קוואקסלי (מים) (בצורה הסופית מתפתח לקוואקוואבל, מים/לחימה).
בכל מחוז ישנם סוגים של פוקימונים אגדיים שניתן לתפוס פעם אחת בלבד.
פוקימונים אלו לרוב מעורבים בסיפורי אגדה ומיתוסים של המחוז ומאפיינים אותם יכולות מיוחדות, מהלכים מיוחדים והם לרוב חזקים יחסית לשאר הפוקימונים.
בנוסף לפוקימונים האגדיים, ישנם גם פוקימונים מיתיים, שדומים מאוד לפוקימונים אגדיים, אך ההבדל ביניהם הוא שפוקימונים מיתיים ניתנים להשגה רק על ידי אירועים מיוחדים במשחקים.
חלק מהמשחקים מציגים פוקימונים "פסבדו-אגדיים" שלפי המשחקים, הם אמנם לא אגדיים, אך הנתונים שלהם (התקפה, הגנה וכו') זהים לאלו של פוקימונים אגדיים והם נחשבים לחזקים במיוחד.
הפסבדו-אגדיים הם דרגונייט מקאנטו, טיירניטאר מג'וטו, סאלאמנס ומטאגרוס מהואן, גארצ'ומפ מסינו, היידרגון מיונובה, גודרה מקאלוס, קומו-או מאלולה, דרגאפולט מגאלאר ובקסקאליבר מפלדיאה.
ניתן להרבות פוקימונים מאותה קבוצת רבייה במעון היום כדי לקבל ביצת פוקימונים.
כל פוקימון משתייך לקבוצת רבייה אחת או יותר.
בשביל רבייה צריך שני פוקימונים, זכר ונקבה, מאותה קבוצת רבייה, ושאחד הפוקימונים יעלה רמה.
ביצת הפוקימונים בוקעת לאחר מספר צעדים (משתנה מפוקימון לפוקימון, לרוב כמה אלפי צעדים) להתפתחות הכי קטנה של הנקבה.
אם אחד הפוקימונים הוא דיטו, אז הפוקימון שיוולד יהיה מהמין של הפוקימון השני.
יש פוקימונים שיש להם גורים, שאותם ניתן רק להשיג מהרביה של הפוקימון.
פוקימונים אגדיים לא יכולים להתרבות (חוץ מהפוקימון המיתי פיון).
בוא נלך, איבי!", "אגדות ארכאוס" ו"אגדות Z-A" לא ניתן להרביע פוקימונים.
"שיטת מאסודה" היא שיטת רבייה הנועדה להרבעת פוקימונים זוהרים (Shiny) ביתר קלות.
השיטה נקראה על שם המתכנת ג'ונישי מאסודה, שהיה הבמאי של המשחקים "פוקימון יהלום ופנינה" והוא זה שהטמיע את המנגנון לראשונה במשחקים אלו.
במקור, הסיכוי לבקיעת פוקימון זוהר מביצה הוא 1/4096 (כלומר, ביצה אחת מתוך 4096 ביצים).
מופעי פוקימונים מתקיימים אך ורק במחוז קאלוס, והם המקבילה המקומית לתחרויות הנפוצות בשאר המחוזות.
במופע פוקימונים אין אלמנט של קרב אלא אך ורק הופעה.
במופעי פוקימונים אך ורק נשים יכולות להשתתף.
המתחרה מציגה את הפוקימונים שלה במעין תחרות יופי, והמנצחת נקבעת לפי בחירת הקהל.
על המתמודדות לאסוף שלושה מפתחות נסיכה, שמקבלים כשמנצחים במופעים, ואיתם הן יכולות להרשם לתחרות מלכת קאלוס.
פוכדור הוא מכשיר דמוי כדור המשמש את מאמני הפוקימונים ללכידת פוקימונים ולצורך אכסונם כאשר הם אינם פעילים.
הכדורים ממירים את הפוקימונים לאנרגיה כאשר הם נוגעים בהם, ושואבים את האנרגיה שלהם לתוכם באופן אוטומטי.
פוקימונים חזקים יותר מסוגלים להיאבק בפוכדור ולעיתים אף לחמוק ממנו.
יש פוקימונים מיוחדים כגון הפיקאצ'ו של אש אשר אינם נמצאים בפוכדור בזמן שבו הפוקימון לא נלחם.
מאמני הפוקימונים מסוגלים לשחרר את הפוקימונים בקרבות על ידי זריקת הפוכדור, וניתן להחזירו שוב אל הפוכדור בלחיצת כפתור.
יש כמה סוגים של פוכדורים:
פוכדור - הכדור הסטנדרטי וההתחלתי.
במשחקים הוא עולה 200 פוקידולר.
כדור אדיר - סיכוי גדול פי 1.5 מהפוכדור לתפוס פוקימון.
במשחקים הוא עולה 600 פוקידולר.
כדור אולטרה - סיכוי כפול מהפוכדור לתפוס פוקימון.
במשחקים הוא עולה 1,200 פוקידולר ב־6 הדורות הראשונים, כיום עולה 800 פוקידולר.
כדור מאסטר - תפיסת פוקימון מובטחת.
במשחקים ניתן להשיג אותו רק פעם אחת.
החל בדור השני ניתן להשיג אותו שוב בלוטו.
בדור התשיעי אפשר להשיג אותו אם משלימים את הפוקידע.
כדור ראשוני - סיכוי זהה לשל הפוכדור לתפוס פוקימון.
במשחקים ניתן להשיג אותו כאשר קונים 10 פוכדורים (מכל סוג) בחנות.
כמו הפוכדור הרגיל אבל מסמן מאמני פוקימונים מוכשרים.
כדור ה-GS - כדור בצבעי זהב וכסף, בו נמצא סלבי האגדי.
ניתן להשיג אותו רק בגרסה היפנית של "פוקימון קריסטל" או בכל הגרסאות של המשחק ב-Virtual Console של ה-3DS.
כדור מהיר - עוזר בלכידת פוקימונים מהירים.
כדור כבד - עוזר בלכידת פוקימונים כבדים.
כדור אהבה - עוזר בלכידת פוקימונים מהמין השני.
כדור ירח - עוזר בלכידת פוקימונים שמתפתחים באבן ירח.
כדור ידידות - לאחר שפוקימון נתפס בכדור הזה הוא נהיה ידידותי יותר למאמנו.
כדור רמה - עוזר בלכידת פוקימונים ברמה שנמוכה יותר משל הפוקימון שיש לך.
כדור פיתיון - עוזר בלכידת פוקימונים שדגים עם חכה.
כדור קן - ככל שרמת הפוקימון אותו רוצים לתפוס נמוכה, כך סיכוי התפיסה גבוה יותר.
כדור ספורט - כלי לתפיסת פוקימוני חרק בתחרות תפיסת החרקים שבמחוז ג'וטו.
כדור ביסט - עוזר בלכידת אולטרה ביסטים.
כדור ריפוי - סיכוי זהה לשל הפוכדור לתפוס פוקימון.
אם יש מקום בשישייה, הפוקימון נרפא לגמרי לאחר הקרב.
כדור זמן - בכל סבב סיכוי התפיסה גדל.
כדור חזרה - הסיכוי לתפיסת פוקימון שתפסת כבר יהיה גדול יותר.
כדור צלילה - סיכוי תפיסה גדול לפוקימונים שנמצאים מתחת למים או, במשחקי הדור הרביעי, השמיני והתשיעי, לפוקימונים שנמצאים במים.
כדור רשת - בעל סיכוי תפיסה גדול יותר של פוקימוני מים ופוקימוני חרק.
כדור זריז - סיכוי גדול פי 5 מהפוכדור כאשר נזרק בסיבוב הראשון.
כדור ספארי - פוכדור מיוחד שמקבלים באזור הספארי.
כדור מותרות - סיכוי זהה לשל הפוכדור, רמת הידידות של הפוקימון שנתפס עולה מהר יותר.
כדור חושך - פוכדור עם השפעה יותר גדולה על מקומות חשוכים, כגון מערות או בזמן לילה.
פוכדור ישן - פוכדור אשר היה קיים בתקופת זמן מוקדמת יותר.
ניתן להשיגו רק ב"אגדות: ארכאוס".
פוקידע (או באנגלית pokedex פוקידקס) הוא מכשיר אלקטרוני אשר מופיע בסדרת משחקי הווידאו ובסדרת האנימה בהם הוא משמש למציאת מידע על פוקימונים.
במשחקים, בכל פעם שפוקימון נלכד או מתפתח, הנתונים שלו מתווספים למכשיר הפוקידע של השחקן.
באנימה ובמאנגה הפוקידע היא למעשה אנציקלופדיה אלקטרוניות מקיפה בה נעזרים הדמויות לעיתים קרובות.
הפוקידע מכיל גם רשימת פוקימונים מקיפה.
מאמני פוקימונים רבים נעזרים בפוקידע בתחילת מסעם, בכך שהוא נותן להם מידע נרחב על הפוקימון מולם, כך הם יזכרו את שמות הפוקימונים וגם יוכלו ללמוד את חולשותיהם של הפוקימונים ולדעת כיצד להילחם בהם בצורה היעילה ביותר.
כמו כן, ניתן לבדוק אילו פוקימונים כבר נתפסו והיכן ניתן לתפוס פוקימונים שעוד לא נתפסו.
במשחק "פוקימון: אגדות ארכאוס", על השחקן להשלים את הפוקידע הראשון אי פעם וכדי לעשות זאת, לא מספיק שיתפוס את כל הפוקימונים, אלא שישתמש בהם בקרבות וימלא אחר מטלות שונות במטרה לעלות את אחוזי המחקר אודותיהם.
מאמן פוקימונים הוא אדם אשר לוכד פוקימונים בעזרת כך שהוא מחליש את הפוקימונים על ידי קרב פוקימונים וכשהם חלשים לכדי תפיסה (אין הגדרה קבועה לכך) הוא מנסה לתפוס אותם על ידי פוכדורים, ובהמשך מאמן אותם להתחזק כדי להילחם נגד מאמני פוקימונים אחרים.
מאמן גם נלחם במכונים (מקום בו מאמנים נלחמים נגד הפוקימון של היריב).
בעלי הפוקמונים משמשים גם כמאמנים שלהם, שותפיהם לקרב, מדריכיהם, מתכנני אסטרטגיות הקרב שלהם ובעיקר חבריהם.
ישנם מספר מאמנים בסדרה וביניהם: אש קטצ'אם, מיסטי, ברוק ואף נבלים שהמוכרים שבהם הם צוות רוקט .
משדך פוקימונים הוא אדם העוזר למאמן הפוקימון והפוקימון עצמו להסתדר ביחד.
משדך הפוקימונים הראשון שנראה באנימה היה סיילן.
בנוסף יש ביתי ספר מיוחדים למשדכי פוקימונים.
C - הדרגה ההתחלתית, נחשב מתחיל.
יכול להשתתף בדוכנים ולהתחיל לעבוד במקצוע.
S - הדרגה הגבוהה ביותר, נחשב למקצוען.
מתאם הוא אדם המשתתף בתחרויות פוקימונים שבהם המטרה היא להראות את היופי של הפוקימון המשתתף.
המטרה של כל מתאם היא להשיג 5 סרטי תחרות ולהשתתף בפסטיבל הגדול.
בעקבות הפופולריות הרבה לה זכה משחק הווידאו הראשון של פוקימון הופקה סדרת אנימה אשר התבססה על עלילת משחק הווידאו.
הסדרה שודרה לראשונה ביפן החל מה־1 באפריל 1997.
עלילת הסדרה מתמקדת בילד בן 10 בשם אַש קַטְצָ'אם מן העיר פאלט, ועוקבות אחר הרפתקאותיו בדרכו להגשים את חלום חייו להפוך למאמן הפוקימונים הגדול בכל הזמנים.
בדרכו הוא פוגש בחברים חדשים כמו מיסטי, ברוק, טוד, טרייסי, מיי, מקס, דון, אייריס, סיילן, אלכסה, סרינה, קלמונט, בוני, לילי, קיאווה, לאנה, מאלו, סופוקליז, גו וקלואי וגם באויבים כמו ג'סי וג'יימס.
לאורך הסדרה אש מבקר במקומות רבים ונילחם בזירות קרב שונות המשתייכות לתחרות "ליגת הפוקימונים" ומנסה לזכות בתגים (פרס המוענק לו אם ניצח בקרב את ראש המכון) במטרה לשפר את יכולתיו ולהשיג את יעודו.
2 חברותיו מתאמות הפוקימונים - דון ומיי, מנסות להשיג סרטי תחרות (פרס שמוענק אם מנצחים בתחרות סרט), וחברתו סרינה, אומנית הפוקימונים, מנסה להשיג "מפתחות נסיכה" (פרס אשר מוענק לאומניות אשר מנצחות במופעי פוקימונים).
סדרת אנימה קצרה בשם "פוקימון מקורות" שוחררה בשנת 2013 ועלילתה עוקבת אחר המשחקים "פוקימון אדום וכחול".
עלילת הסדרה עוקבת אחרי רד, מאמן פוקימונים צעיר מהעיר פאלט ששואף לתפוס את כל הפוקימונים ולהפוך לאלוף ליגת הפוקימונים.
"פוקימון: הסרט הראשון - מיוטו מכה שנית" - הסרט הראשון של פוקימון והסרט הראשון שהציג את הדור הראשון.
"פוקימון 2000: כוחו של אחד" - הסרט הראשון שהציג את הדור השני.
"פוקימון לנצח; סלבי, קולו של היער"
"פוקימון: ג'יראצ'י מגשים המשאלות" - הסרט הראשון שהציג את הדור השלישי.
"פוקימון: לוקאריו והמסתורין של מיו"
"פוקימון: פוקימון ריינג'ר ומקדש הים"
"פוקימון: עלייתו של דארקראי" - זהו הסרט ה־10 במספר של פוקימון והסרט הראשון שהציג את הדור הרביעי.
"פוקימון: ויקטיני והגיבור השחור - זקרום"/"פוקימון: ויקטיני והגיבור הלבן - רשיראם" - הסרט הראשון שהציג את הדור החמישי.
"פוקימון: קיורם נגד החרב של הצדק" - זהו הסרט ה־15 במספר של פוקימון.
"פוקימון הסרט: ג'נסקט והתעוררות האגדה"
"פוקימון הסרט: דיאנסי ופקעת ההרס" - הסרט הראשון שהציג את הדור השישי.
"פוקימון הסרט: הופה והתנגשות העידנים"
"פוקימון הסרט: וולקניון והפלא המכני"
"פוקימון הסרט: אני בוחר בך!" - זהו הסרט ה־20 במספר של פוקימון, מבוסס על הפרק הראשון בסדרה.
הסרט הראשון בסדרה 'מפלצות כיס - הזמן החלופי'.
"פוקימון הסרט: הכוח של כולנו"
"פוקימון הסרט: מיוטו מכה שנית התפתחות" - רימייק לסרט הראשון באנימציה ממוחשבת.
ובנוסף לסרטים אלו ישנו גם את הסרטים:
"פוקימון: שובו של מיוטו - סרט טלוויזיה המהווה סרט המשך ישיר למיוטו מכה שנית.
"פוקימון: הבלש פיקאצ'ו" - סרט נפרד אך גם הוא סרט של פוקימון.
בניגוד לסדרת האנימה היחידה שיש לפוקימון, ישנן הפצות רבות ושונות של מנגות המתרחשות בעולם הפוקימונים, המכוונות לקהלי יעד שונים.
המאנגה המרכזית והפופולרית של פוקימון נקראת Pokemon Adverntures בהפצתה הבינלאומית ו־Pokemon Special ביפנית, ועלילתה נחשבת לבוגרת ורצינית יותר מעלילת הסדרה והמשחקים, על אף שהיא מבוססת עליהם באופן מסוים.
המאנגה במהדורה היפנית מתפרסמת ביפן בהוצאת "Shogakukan" ובארצות הברית המאנגה מתפרסמת בהוצאת "Viz Media".
משחק החלפת הקלפים של פוקימון ("Pokémon Kādo Gēmu" י "Pokémon Trading Card Game"), בקיצור Pokémon TCG, הוא משחק קלפים כמו גם פריט אספנות, המבוסס על תעשיית הפוקימונים של נינטנדו ממשחקי הווידאו והאנימה.
קלפי המשחק של פוקימון הם קלפים הניתנים לאיסוף.
בכל קלף מצוין שם הפוקימון, התקפותיו, נקודת החיים שלו ועוד מספר נתונים הקשורים למשחק.
הקלפים הופצו לראשונה ביפן באוקטובר 1996 על ידי Media Factory היפנית, ושנתיים לאחר מכן, ב-1998 הופצו הקלפים בארצות הברית - תחילה על ידי חברת מכשפי החוף (ידועים יותר באנגלית Wizards of the Coast).
ביוני 2003 נינטנדו העבירה את הזכויות לחברת "פוקימון USA" שהדפיסה והפיצה את הקלפים בארצות הברית.
אף על פי שמו של המשחק, הקלפים משמשים בעיקר למשחק אסטרטגיה לשני שחקנים, שנקראים "מאמנים", אשר משוחק בתורות על משטח ייעודי שבו 2 שחקנים משתמשים בפוקימונים שלהם על מנת להילחם אחד בשני.
כל מאמן בתורו תוקף/מגן/מרפא/מרעיל את פוקימוני היריב עד שנקודות החיים שלו מגיעות ל-0 והוא מקבל "נוק אאוט" ויוצא מהמשחק.
מאמן ששישה פוקימונים שלו קיבלו "נוק אאוט"-מפסיד את הקרב.
בסך הכל, 74 סטים של קלפים יצאו לאור, מתוכם 15 על ידי מכשפי החוף והשאר על ידי נינטנדו.
כמו כן, ישנם מספר רב של קלפי פרומו, וכן מספר קלפים שהופצו רק ביפן.
בשנת 2016, הקלפים היו הצעצוע הנמכר ביותר בשנה זו בקטגוריית משחקי קלפים אסטרטגיים.
בשנת 2017 היה לה נתח של 82% משוק משחקי הקלפים האסטרטגי של אירופה.
החל ממרץ 2020, המשחק מכר מעל 30.4 מיליארד קלפים ברחבי העולם.
במהלך מגפת הקורונה, חלה עלייה חדה בפופולריות של קלפים כתוצאה מהבידוד והעניין הגובר בתרבות האספנות.
בשנת 2022 נמכר קלף עם דמותו של פוקימון צ'אריזרד ב-420,000 אלף דולר, הסכום הגבוה שקלף פוקימון נמכר אי פעם.
באוקטובר 2023 חולק קלף פיקאצ'ו במהדורה מוגבלת במוזיאון ואן גוך, מה שגרם להסתערות מבקרים ולמכירות בשוק המשני שהגיעו עד ל-2,400 דולר.
בעקבות הביקורת, פרסמה חברת פוקימון התנצלות.
סדרת משחקי .Super Smash Bros היא סדרת משחקי לחימה מחברת נינטנדו, בה המטרה היא להעיף את היריבים מהזירה כמה שיותר פעמים, ומשתתפים בה דמויות מוכרות ממשחקי נינטנדו ובין השאר, פוקימונים.
עד כה יצאו 5 משחקים בסדרה.
במשחקים אלה השתתפו פוקימונים בתפקידים שונים: לוחמים, עוזרים או פסלונים.
הלוחמים הם חלק מהדמויות שניתן להשתמש בהם במשחק.
נכון להיום, הפוקימונים שהיו שמישים בתור לוחמים הם (לפי סדר הופעתם): פיקאצ'ו, ג'יגליפאף, פיצ'ו, מיוטו, לוקאריו, מאמן פוקימונים שנלחם באמצעות סקווירטל, אייביזור וצ'ריזארד (במשחק הרביעי צ'ריזארד הוא לוחם בפני עצמו), גרנינג'ה ואינסינרור, כאשר פיקאצ'ו וג'יגליפאף הופיעו בכל משחק בסדרה.
במהלך הקרבות, יכול להופיע פוכדור שמתוכו יכול לצאת פוקימון שיעזור ללוחם ששחרר אותו בקרב באמצעות פגיעה באויביו.
"הפסלונים" הם, תרתי משמע, פסלונים שהשחקן יכול לאסוף וחסרי חשיבות אמיתית במשחק.
הפוקיפארק (או פארק הפוקימון 2005 ポケパーク) היה פארק שעשועים נייד המבוסס על זיכיון הפוקימון.
הפארק פעל במשך החודשים מרץ עד ספטמבר בשנת 2005 ביפן ובחודשים יוני עד ספטמבר בשנת 2006 בטיוואן, והכיל 12 מתקני שעשועים המבוססים על עולם הפוקימונים.
הזיכיון זכה להשפעה תרבותית ניכרת במדינות רבות אשר ייבאו אותו.
לאורך השנים סדרת האנימציה צברה פופולריות רבה ברשתות הטלוויזיה היפניות וברשתות הטלוויזיה השונות ברחבי העולם וגיבשה קהל מעריצים עולמי גדול מאוד.
ההצלחה הרבה לה זכתה הסדרה הובילה לשיווק מגוון רחב של מוצרים נלווים בזיכיון ולכנסי מעריצים אשר נהפכו לפופולריים ברחבי העולם אף על פי שלעיתים קרובות, מאחדים אותם עם כנסים של ז'אנרים וסדרות אחרות.
סדרת האנימציה הפכה לסדרת האנימציה הפופולרית ביותר במספר רב של מדינות בהם ארצות הברית, אוסטרליה, יפן וקנדה.
לאורך השנים הסדרה זכתה גם לאזכורים שונים בסדרות אנימציה פופולריות כגון משפחת סימפסון (בפרק Thirty Minutes over Tokyo), סאות' פארק (בפרק Chinpokomon) ובסדרות "ההרפתקאות של בילי ומנדי" ו"ראגרטס כבר גדולים".
בשנת 2001 פרסם המופתי של ערב הסעודית פתווה האוסרת על הפצת מוצרי הפוקימון בממלכה, בטענה שהם מעודדים הימורים וכוללים "סמלים ציוניים", כגון מגן דוד.
אנשי דת מוסלמים בכירים באיחוד האמירויות הערביות פרסמו בעקבות זאת פסק הלכה דומה.
מכיוון שהפסק יצא בעיצומה של האינתיפאדה השנייה, פרסם העיתון הירדני "א־דוסתור" קריקטורה, ובה נראה אריאל שרון יושב בטנק וצוחק למראהו של ערבי חמוש בחרב, הרודף אחרי פוקימון.
פוריגון החייל החשמלי, פרק מספר 38 בסדרת האנימציה אשר שודר ביפן ב־16 בדצמבר 1997 גרם לאשפוזם של כ־600 ילדים בשל חשד להתקף אפילפסיה.
הגורם לתופעות הללו היה סצנה במהלך הפרק אשר הכיל הבזקים אדומים וכחולים אשר נמשכו במשך חמש שניות, במהלך קרב בין פיקאצ'ו ופוריגון.
בדיעבד התברר שרק חלק קטן מאותם ילדים אכן סבלו מהתקף בעקבות אותו הבזק.
שידור הסדרה הושעה לכמה חודשים, וההבזק החשוד כמעורר אפילפסיה הורד ממנה (ולא נכלל גם באף מהדורה בשפה אחרת).
מקרי התקפי האפילפסיה אשר נוצרו כתוצאה מצפייה בפוקימון זכו לפרודיות בפרק Thirty Minutes over Tokyo של סדרת האנימציה משפחת סימפסון ובפרק Chinpokomon של סדרת האנימציה סאות' פארק.
בשנת 2001 אורי גלר תבע את יוצרי פוקימון על סכום של 100 מיליון דולר אמריקני בעוון שימוש בדמותו לפרודיה בלי אישור.
הסיפור החל לפני מספר שנים כאשר שודר ביפן פרק של הסדרה, ובו פוקימון מסוג על חושי בשם קדברה (ובמקור היפני - "יונגלר").
הפוקימון קדברה מחזיק תמיד כפית מכופפות בידו והתקפותיו מבוססות על מתקפות על חושיות.
כמו כן טען אורי גלר שהתעתיק היפני של קדברה (ユンゲラー) דומה לתעתיק היפני של שמו (ユリゲラー).
בנוסף לכך טען גלר שעיצובו של קדברה הוא אנטישמי והוא נראה כקצין אס אס.
בית המשפט לא קיבל את טיעוניו של גלר ונינטנדו ניצחה בתביעה וזוכתה מכל ההאשמה.
עם זאת, ב-2003 הופסק הייצור של קלפים חדשים של קדברה למשך כ-20 שנים.
בכנס E3 2019 נחשף כי במשחקי התפקידים פוקימון חרב ומגן לא יכללו כל הפוקימונים כדי לשפר את המודלים ואת האנימציות של הפוקימונים.
בעקבות זאת, פרצו מחאות רבות בקהילת המעריצים בכל העולם נגד המהלך, שכונה Dexit (הלחם בבסיסים של Pokédex - הפוקידע - והמונח Brexit).
בטוויטר נעשה שימוש רב בהאשטאג BringBackNationalDex# ו-GameFreakLied# (כשהתגלה ש-Game Freak לא השתמשו במודלים חדשים כפי שטענו).
למרות המחאה נשמעו קולות רבים של תמיכה ב-Game Freak תחת ההאשטאג ThankYouGameFreak#.
המשחק זכה לפופולריות למרות המחאה.
פוקט (בתאית: ภูเก็ต) הוא אחד המחוזות הדרומיים של תאילנד והאי הגדול ביותר בה, האי שוכן בים אנדמן במרחק 862 ק"מ מדרום לבירה בנגקוק.
פוקט סיטי היא העיר הגדולה ביותר באי ובירת המחוז.
ממזרח לפוקט, על היבשה, נמצאת העיר קראבי ומדרום מזרח האי הקטנטן קו פי פי.
לפוקט חיבור יבשתי לתאילנד בדמות שני גשרים המתחברים לחלקו הצפוני, בנוסף קיים באי שדה תעופה בינלאומי (Phuket International Airport).
האי מאופיין באקלים טרופי ורובו עדיין מיוער.
גידוליו המפורסמים של האי הם הקשיו והקוקוס.
באי תעשיית תיירות מפותחת והוא מהווה מרכז נופש.
ב-26 בדצמבר 2004, נפגע האי קשה מגל צונאמי שנוצר בעקבות רעידת האדמה באוקיינוס ההודי, וגרם למותם של מאות תושבים ותיירים באי, ומאות אלפים נוספים ברחבי אסיה.
פוקט הוא אחד מאתרי התיירות הגדולים ביותר בתאילנד.
הוא משמש כמרכז הבילויים של דרום תאילנד וכאחד מאתרי הנופש הפופולריים ביותר בדרום מזרח אסיה.
חוף פאטונג, הממוקם בחלקו המערבי של האי, הוא מרכז חיי הלילה של פוקט ומתחרה עם העיר פאטאיה (מזרחית לבנגקוק הבירה) על המרכז הטוב ביותר לחיי לילה.
כ-90% מהתיירים הבאים לתאילנד מבלים בין 4 ימים לחודש בממוצע באי פוקט, ובאיים הסובבים אותו.
עקב כך, האי פוקט הפך לרחוק מאי טרופי בתולי, בשל כמות האנשים הרבה הגודשת את חופיו מדי יום ובעיקר בחודשים דצמבר עד מרץ שמהווים את עונת התיירות בתאילנד.
ב-16 בספטמבר 2007 התרסק בפוקט מטוס נוסעים.
בהתרסקות זו נהרגו 89 בני אדם, רובם תיירים, ביניהם שמונה ישראלים.
פוקוס היא הוצאת ספרים שנוסדה בשנת 1972 והחלה את דרכה כהוצאה לאור של ספרי צילום, אותם כתב מייסדה, ד"ר שאול טל.
השם "פוקוס", שמזוהה עם תחום הצילום, נשאר עד היום, למרות שמאז פנתה ההוצאה לאפיקים אחרים.
בשנת 1988, עם כניסתו הנרחבת של המחשב האישי לשוק, הרחיבה פוקוס את פעילותה והוציאה לאור למעלה מ-300 ספרי מחשב.
בתחילת המאה ה-21, עם קריסת שוק ספרי המחשב התמקדה ההוצאה בספרי בריאות, צמיחה אישית, עזרה עצמית, הורות וזוגיות.
מאז שנת 2000 הופיעו בהוצאה למעלה מ-200 ספרי בריאות בתחומים הרפואה המשלימה, כגון תזונה ודיאטה, רפואה מונעת, אורח חיים בריא, ריפוי טבעי ממחלות, חיים בריאים וארוכים, פעילות גופנית, בריאות המוח, איזון גוף-נפש ועוד.
ההוצאה מתמקדת בגישות בריאותיות המציעות לעיתים טיפול ברפואה אלטרנטיבית.
מרבית ספרי הבריאות של פוקוס הם ספרים מתורגמים.
מאז היווסדה הוציאה פוקוס לאור למעלה מ-600 ספרים, כאשר עשרות מהם זמינים גם בפורמט דיגיטלי.
פוקושימה (ביפנית: 福島市; תעתיק לטיני: Fukushima) היא עיר באי הונשו שביפן, עיר הבירה של מחוז פוקושימה שבחבל טוהוקו.
העיר שוכנת בפנים הארץ, כ-40 ק"מ מערבית לאוקיינוס השקט, 250 ק"מ צפונית לטוקיו ו-80 ק"מ דרומית לסנדאי.
אוכלוסייתה מונה מעל לרבע מיליון בני אדם.
פוקושימה נקראה בתחילה "שינובו-נו-סאוטו", הכפר של שינובו.
במאה ה-12 בנה סוגינומה טארו את טירת סוגינומה.
סביב טירת פוקושימה (שאינה קיימת יותר) החל להתפתח הכפר.
בתקופת אדו, החלה פוקושימה לגדול בעיקר בעקבות ייצור המשי שזכה לשם אפילו עד קיוטו.
משרד המחוז הוקם בפוקושימה, לאחר הרסטורציה של מייג'י בשנת 1868 ובעקבותיו הבנק של יפן הקים בה סניף, הראשון בחבל טוהוקו.
ב-12 במרץ 2011 אירע פיצוץ בתחנת הכוח הגרעינית פוקושימה 1 (דאיצ'י) באוקומה שבנפת פוטבה, הסמוכה לפוקושימה (80 ק"מ), בעקבות רעידת האדמה וגל הצונאמי הגדול שהתרחשו יום קודם לכן בים מול העיר סנדאי.
במרץ 2022 באזור התרחשה רעידת אדמה נוספת.
שדה התעופה פוקושימה נמצא כ-40 ק"מ דרומית לעיר, בסוקאגאווה.
מערכת הרכבות היא אמצעי התחבורה הראשי בפוקושימה.
בתחנת פוקושימה של חברת הרכבות מזרח יפן (החברה הגדולה בעולם בהסעת נוסעים) עוברים קווי רכבת לאורכה ולרוחבה של יפן:
קו יאמאגאטה שינקנסן - המחבר בין טוקיו לשינג'ו לכיוון מערב יפן.
קו הו הראשי - דרך הרי הו למערב יפן לאאומורי שבצפון יפן.
מחוז פוקושימה (ביפנית: 福島市; תעתיק לטיני: Fukushima-ken) הוא מחוז ביפן הנמצא באי הונשו שבחבל טוהוקו.
עיר הבירה של מחוז פוקושימה היא פוקושימה.
אוכלוסייתו של המחוז כשני מיליון בני אדם.
מחוז פוקושימה הוא הדרומי ביותר בחבל טוהוקו והקרוב ביותר לטוקיו.
הוא מחולק לשלושה אזורים על ידי רכסי הרים (ממערב למזרח): איזו, נאקאדורי והאמאדורי.
האמאדורי, השוכן לחוף האוקיינוס השקט הוא האזור השטוח והממוזג שבהם.
נאקאדורי, הוא האזור החקלאי שבין השלושה ובו שוכנת הבירה פוקושימה.
איזו, שהוא האזור הגדול ביותר, הוא הררי ויש בו אגמים, יערות שופעים ובחורף מכוסה בשלג.
איוואקי (344,570 - עיר חוף, נוחה בזכות האזור הממוזג)
קוריאמה (339,000 - העיר השנייה בגודלה בחבל טוהוקו)
נפת אדצ'י, נפת דטה, נפת פוטבה (תחנות הכוח הגרעיניות, דאיצ'י (1) ודיי ני (2) נמצאות בנפה זו.
תחנה מספר 1 נמצאת בעיירה אוקומה ותחנה מס' 2 נמצאת בעיירות נאראהה וטומיוקה), נפת היגאשישיראקאוואה, נפת אישיקאוואה, נפת איוואסה, נפת קאוואנומה, נפת מינאמייזו, נפת נישישיראקאווה, נפת אונומה, נפת סומה, נפת טמורה ונפת יאמה.
התושבים במחוז פוקושימה עוסקים בענפי הדיג ופירות ים.
כמו כן, במחוז קיימות מספר תחנות כוח גרעיניות המספקות פרנסה רבה.
בפנים המחוז התושבים מתפרנסים מחקלאות.
סביב הבירה פוקושימה יש תעשייה חזקה של תוכנה ואלקטרוניקה.
פוּקוּצִ'יָאמָה (ביפנית: 福知山市) היא עיר בצפון מחוז קיוטו שביפן, על שפת נהר היורה.
פוקוצ'יאמה נמצאת בתוך הארץ, כ-25 ק"מ מים יפן, בקצה הדרומי של עמק פוקוצ'יאמה, והיא מוקפת בהרים מהצפון, מהדרום, ומהמזרח.
נכון לשנת 2008 אוכלוסיית העיר מונה כ-82,425 איש, וצפיפותה עומדת על כ-146 אנשים לקמ"ר.
העיר הוקמה ב-1 באפריל בשנת 1937.
ב-1 בינואר 2006 הערים מיווה ויקונו ממחוז אמטה, והוי ממחוז קסה, מוזגו לעיר.
רכבות בין עירוניות עוצרות בתחנת פוקוצ'יאמה, עם חיבורים לאוסקה קיוטו ואמאנוהשידאטה בין היתר.
פוקט (בתאית: นครภูเก็ต) היא בירת מחוז פוקט שבתאילנד, והעיר הגדולה בה.
שוכנת לחופו הדרום-מזרחי של האי.
בשנת 2004 הועלתה פוקט למעמד של תסבאן נאקון (Thesaban nakhon), דרגה המצריכה אוכלוסייה של מעל ל-50,000 תושבים, ואשר הכנסותיה מספיקות לקיום מוסדותיה.
הבודהיזם היא הדת השולטת בפוקט ובתאילנד בכלל.
מקדשי הבודהיזם בעיר, מהווים יעד אטרקטיבי לתיירים.
בעיר מספר מקדשים הינדואים שבהם פסלים של האלים גנש וברהמה.
העיר פוקט מפורסמת בחיי הלילה שלה, והיא יעד מועדף על תיירים בינלאומיים רבים.
נמל התעופה הבין-לאומי פוקט שוכן כ-32 קילומטרים צפונית למרכז העיר.
פוקוקסנטין (Fucoxanthin) הוא קסנתופיל השייך למשפחת הקרוטנואידים.
הקרוטנואידים, הכוללים בין השאר פוקוקסנטין, בטא קרוטן, לוטאין וליקופן, הם פיגמנטים שנוכחים במזונות בעלי צבעים שונים.
הפוקוקסנטין מופק מאצה חומה המשמשת מוצר מזון פופולרי ברחבי יפן ואסיה, והוא זה שנותן לאצות הללו את צבען החום-ירוק.
פוקוקסנטין משמש למטרות שונות, מתוסף העוזר לירידה במשקל ועד לטיפול במחלות ממאירות.
כמויות גדולות של החומר נימן למצוא באצה מסוג איזוכריזיס (עד 18.23 מיליגרם לגרם).
מחקרים בעכברים שנערכו ביפן הראו שפוקוקסנטין מאיץ את שרפת השומנים בתוך תאי השומן הלבנים והופך אותם לתאי שומן חומים, ההופכים לאנרגיה במקום למצבורי שומן.
לפי מחקרים אלה, הפוקוקסנטין מגביר את פעילותו של חלבון השורף מצבורי רקמות שומן לבן סביב איברי הגוף.
במחקרים עלה כי פוקוקסנטין מאיץ את תהליך החמצון של חומצות שומניות ובכך משנה את המטבוליזם בגוף.
עד שנת 2010 לא נערכו מחקרים בבני אדם על פוקוקסנטין, למעט מחקר אחד שהראה יעילות ספיגה נמוכה של פוקוקסנטין בגוף האדם.
בשנת 2010 פורסם מחקר אחד שמצא שנשים עם מחלות כבד שצרכו פוקוקסנטין ושמן זרעי רימונים השילו 4.9 ק"ג בממוצע ממשקלן בתוך כ-4 חודשים.
על מנת להראות שהפוקוקסנטין יעיל בהורדת משקל בבני אדם נדרשים מחקרים נוספים.
במחקרים אחרים נבחן, בין השאר, השימוש בפוקוקסנטין ושמן זרעי רימונים והשפעתם על לחץ דם גבוה, סוכרת, הוצאת אנרגיה בזמן מנוחה, ועל אחוזי השומן בגופם של בעלי משקל עודף.
כמו כן נבחנו ההשפעות האנטי-דלקתיות של החומר, הפעילות שלו נגד מחלת הסרטן והאפקטיביות שלו בהפחתת כאב.
במחקרים עלה שפוקוקסנטין מאט את התחלקות תאי הסרטן, עוצר את התהליכים המחזוריים בתאי הסרטן, עוזר לאפופטוזה של תאי הסרטן ולדיכוי אנגיוגנזה.
נמצא גם קשר בין צריכת פוקוקסנטין לעצירת התפשטות תאי מלנומה.
בנוסף נבחנת תרומת הפוקוקסנטין בהפחתת הרעילות של תרופות שונות.
פוקוס הוא סרט דרמת פשע קומית משנת 2015, שבוים ונכתב על ידי גלן פיקארה וג'ון רקווה.
בסרט מככבים השחקנים ויל סמית', מרגו רובי ורודריגו סנטורו.
ניקי ספורגון (ויל סמית'), רמאי מנוסה, הולך למועדון לילה, שבו רמאית חסרת ניסיון, ג'ס בארט (מרגו רובי), מנסה לפתות אותו על ידי העמדת פנים שהם נתפסו במיטה על ידי בעלה הקנאי, על מנת להבריח אותו ולקחת את ארנקו.
ניקי חושף את תוכניתם ומייעץ להם לא לאבד את המיקוד כאשר הוא מתמודד עם מצבים בלתי צפויים לפני שעזב.
כמה ימים לאחר מכן, ג'ס מוצאת אותו במועדון לילה אחר ומשכנעת את ניקי להפוך למורה שלה.
בשיעורים, ניקי מספר לה הכול על עצמו, ובפרט על אביו, באקי ספורגון, שנאלץ לירות בסבו של ניקי אחרי הונאה שהשתבשה, תכסיס הידוע כ "לחצן מצוקת טולדו".
ניק לוקח את ג'ס לניו אורלינס, שם היא מבצעת סדרה של הונאות קטנות כמבחן.
לאחר שהוכיחה את עצמה, ג'ס הוצגה כחברה חדשה בצוות של ניקי, ועד מהרה ניקי וג'ס מפתחים מערכת יחסים רומנטיות שמדאיגה את ניקי, שלמד מאביו שלא מעורב רגשית עם אף אחד בעסק.
במשחק פוטבול שהתקיים בלואיזיאנה סופרדום, ניקי וג'ס הונו מהמר כפייתי, צ'ה ליאויאן.
ההונאה התבצעה כאשר צ'ה בחר מספר של שחקן מהמשחק, 55 - מספר מתוכנת מבחינה פסיכולוגית על ידי ניקי והצוות שלו אשר במהלך כל אותו היום ביצעו הטרמה במוחו של צ'ה, שיהיה אותו המספר שרשום על חולצת משחק של שיקגו, על ידי אדם שג'ס בקלות תכיר: פרהאד (אדריאן מרטינז), חבר צוות.
ניקי מאוחר יותר מסביר שג'ס הייתה "העכבר העיוור הקטן" שלא היה אמור לדעת על ההונאה בזמן שניקי מהמר עם צ'ה.
לאחר מכן, ניקי נותן לג'ס את הנתח שלה, אבל בחוסר רצון שולח אותה משם, משאיר אותה בלב שבור.
שלוש שנים לאחר מכן, ניקי בבואנוס איירס, עובד עבור מנהל צוות של ספורט מוטורי, המיליארדר רפאל גאריגה (רודריגו סנטורו).
גאריגה צריך לנצח קבוצה בראשות איש עסקים האוסטרלי מקיואן (רוברט טיילור) כדי לזכות באליפות.
ניקי מתיימר להיות טכנאי הממורמר על הצוות של גאריגה וימכור רכיב מזויף למקיואן, האטת המכונית שלהם על מנת שתיחלש במהלך המרוץ.
במסיבה לפני המרוץ, ניקי מחזר אחרי ג'ס, שהיא כעת חברתו של גאריגה.
ניקי רב עם גאריגה בפומבי, ומגויס על ידי מקיואן לספק הרכיב.
ניקי מתחיל לחזר אחרי ג'ס שוב, והם מציתים מחדש את מערכת היחסים שלהם.
ראש הפמליה הביטחון של גאריגה, אוונס (ג'רלד מקראני), חושד בניקי וג'ס ועוקב אחריהם.
ניקי מספק את הרכיב למקיואן תמורת שלושה מיליון יורו, אך גם מוכר אותו לקבוצות האחרות בסכומים דומים.
בזמן שהוא מחכה לג'ס בחדר המלון שלו, הוא מקבל הודעת טקסט ובה כתוב המשפט "נשרפת, עזוב עכשיו", כלומר הוא נחשף, וצריך לעזוב מיד.
ניקי וג'ס מתכננים לחזור לארצות הברית יחד.
עם זאת, הם נתפסים על ידי אנשיו של גאריגה ונלקחו למחסן נטוש, שבו ניקי מתחנן על חייה של ג'ס, ומוכה על ידי גאריגה.
ג'ס מגלה שהיא מנסה לפתות את גאריגה כדי לגנוב השעון היקר שלו, ואז אוונס יורה לניקי בחזה, וגורם לגאריגה המזועזע לעזוב.
לאחר מכן, אוונס חושף את עצמו ומגלה לג'ס שהוא אביו של ניקי, באקי, ומבטיח לה שהוא נמנע מלפגוע בכל העורקים הראשיים, אלא הוא פשוט הפעיל את "לחצן מצוקת טולדו."
בקי מסיע את ניקי וג'ס לבית החולים לטיפול הריאה המנוקבת של ניקי ויוצא עם הכסף של ניקי, כתזכורת להשלכות של אובדן מיקוד.
לאחר שהוא עוזב, ג'ס מגלה לניקי שהיא חטפה את השעון של גאריגה לפני שהוא עזב את המחסן, ניקי מחייך אליה והם הולכים לבית החולים ביחד.
ג'רלד מק'רייני - באקי / אואנס
פוקטלו () היא בירת מחוז בנוק שבמדינת איידהו שבארצות הברית והעיר הגדולה ביותר בו.
חלק קטן משטח העיר נמצא בשטח שמורת האינדיאנים פורט הול שבמחוז פאוור השכן.
פוקטלו היא העיר החמישית בגודלה באיידהו.
ב-2007 היא דורגה במקום ה-20 ברשימת היישובים הקטנים הטובים ביותר לעסקים ולקריירה של מגזין פורבס.
העיר משמשת כמשכנם של "אוניברסיטת מדינת איידהו" (Idaho State University) ושל מפעל הייצור של חברת ON Semiconductor.
את העיר משרת נמל התעופה האזורי הפועל בה.
פוקטלו נוסדה כנקודת עצירה חשובה על מסילת הברזל הראשונה באיידהו בעת הבהלה לזהב ומאוחר יותר היא הפכה להיות מרכז חקלאי חשוב.
העיר שוכנת על גדת נהר פורטנף, במקום בו הוא משתפך מההרים אל מישור סנייק, לאורך התוואי של שביל אורגון.
העיר קרויה על שמו של צ'יף פוקטלו משבט השושון, שהעניק את זכות המעבר למסילת הברזל שחצתה את שמורת האינדיאנים פורט הול.
באופן אירוני, הצ'יף לא השתמש בשם פוקטלו, אלא העדיף להיקרא טונדזאושה (Tondzaosha), מילה בשפת שבטו שמשמעותה "גלימת הבפלו".
בתו של הצ'יף, ג'נט לואיס, סברה שלשם פוקטלו אין כל משמעות.
חלקה של העיר המשתרע על גדת פורטנף היה מיושב על ידי בני שבט השושון ושבטי הבנוק מאות שנים לפני הגעת האירופאים לאזור בראשית המאה ה-19. ב-1834 הקים נתניאל ג'רביס ווית', סוחר פרוות אמריקאי, את פורט הול (Fort Hall) כנקודת סחר מצפון למיקומה הנוכחי של פוקטלו.
תחנת הסחר נרכשה מאוחר יותר על ידי חברת מפרץ הדסון והייתה לנקודת עצירה חשובה על שביל אורגון.
כיום העתק של תחנת הסחר פורט הול משמשת כמוזיאון בדרום פוקטלו.
גילוי הזהב באידהו ב-1860 הביא את גל המתיישבים הגדול הראשון לאזור.
עמק הפורטנף היה לנתיב חשוב להובלת סחורות ומטענים.
ב-1877 רכש והרחיב הברון השודד, ג'יי גולד, מטעם חברת יוניון פסיפיק, את "מסילת הברזל של יוטה והצפון" (Utah and Northern Railway), שעד אז הגיעה עד לגבול יוטה-איידהו ועברה בתוואי נהר הפורטנף.
"צומת פוקטלו" כפי שהיא נקראה בתחילה, הוקמה כנקודת עצירה לאורך נתיב זה במהלך הבהלה לזהב.
לאחר ששככה הבהלה לזהב, החל האזור למשוך אליו חוואים ומגדלי בקר.
ב-1882 התיישבו במקום התושבים הראשונים והחלה התפתחותה הכלכלית של העיר.
ב-1948 פרסם ראש עיריית פוקטלו, ג'ורג' פיליפס, צו הקובע שהימנעות מחיוך בפוקטלו היא בלתי חוקית.
"צו החיוך" הוצא באופן אירוני כתוצאה מחורף קשה באופן יוצא מן הכלל, שגרם לדכדוך לכל תושבי העיר.
שלא בכוונה, הצו לא בוטל מעולם.
ב-10 בדצמבר 1987, הוכרזה פוקטלו על ידי ראש העירייה כ"בירת החיוך של ארצות הברית" (U.S.
אירוע הקרוי "ימי החיוך" מתקיים מדי שנה בעיר, כולל תחרות חיוכים ו"מעצר" של אנשים שלא מחייכים.
פוקימון: הסרט הראשון - מיוטו מכה שנית ובקיצור פוקימון: הסרט הראשון (Pokémon: The First Movie) הוא סרט קולנוע יפני מסוגת האנימה.
את הסרט ביים קוניהיקו יויאמה, שהיה גם הבמאי הראשי של סדרת הטלוויזיה "פוקימון".
היה זה הפרסום הקולנועי הראשון של זיכיון "פוקימון".
הסרט יצא לאקרנים בבתי הקולנוע היפניים ב-18 ביולי 1998, ולאחר מכן עשתה גרסה אנגלית (בהפקת נינטנדו ו-4Kids Entertainment ובהפצת האחים וורנר) את דרכה אל בתי הקולנוע בצפון אמריקה ב-10 בנובמבר 1999. באפריל 2000 גם הסרט המדובב לעברית יצא לאקרנים בישראל.
הסרט מורכב משלושה קטעים: "חופשת הקיץ של פיקאצ'ו", סרט קצר באורך 21 דקות בכיכובו של פיקאצ'ו; "מקורו של מיוטו", סרט קצר באורך עשר דקות המתפקד כפרולוג לחלק השלישי שהוא עלילת הסרט המרכזית; ו"מיוטו מכה שנית", עלילת הסרט המרכזית באורך 75 דקות.
בסרט הקצר "חופשת הקיץ של פיקאצ'ו" שמוצג בראשית הסרט, הפוקימונים של אש, מיסטי וברוק, נשלחים לבלות יום בפארק שעשועים לפוקימונים.
פיקאצ'ו, טוגפי, בלבזאור וסקווירטל פוגשים בחבורת בריונים המורכבת מרייצ'ו, קיובון, מריל וסנאבול.
שתי הקבוצות מתחרות אחת בשנייה בענפי ספורט והורסות חלקים מן הפארק, ובשלב מסוים ראשו של צ'ריזארד נתקע בפתח צר בסלע.
פיקאצ'ו, חבריו והבריונים עובדים יחדיו לתקן את שהרסו ולשחרר את ראשו של צ'ריזארד, ומבלים את שארית היום בבילוי משותף עד חזרת מאמניהם.
קבוצת מדענים שאותה מממן ג'ובאני, הבוס של צוות רוקט, עובדת על שיבוט משופר בשם "מיוטו" (מיו-2).
את השיבוט הם פיתחו מדגימת DNA מתוך ריס מאובן של הפוקימון האגדי מיו, שנמצאה במקדש עתיק.
הפרויקט זוכה תחילה להצלחה ומיוטו מתעורר, אך אז הוא משמיד את המעבדה בכעסו על כך שהוא רק ניסוי מעבדה עבור אלו שיצרו אותו.
ג'ובאני פוגש את מיוטו ומשכנע אותו להתאמן אצלו בטענה כי יש בידיו את התשובות לסיבת קיומו.
כשמיוטו מגלה שהוא נועד להיות שפן ניסויים וכלי בידו של ג'ובאני, הוא בורח ממנו באמצעות כוחות הטלקינזיס שלו.
בגרסה המורחבת נראה קטע טרגי המציג כי תחילה היו עוד שלושה שיבוטי פוקימונים מסוגים שונים וגם שיבוט אנושי, בדמות בתו המנוחה של מנהל הניסוי.
מיוטו מפתח קשר טלפתי אתם ומתיידד עמם, אך אלה קמלו ומתו עוד בשלב העוברי.
המדענים חוששים כי מיוטו נסער מהמקרה ועלול לשחרר את כוחותיו ההרסניים, ועל כן הם מוחקים את זיכרון קיומם מראשו (אך כפי שצוין קודם, מיוטו הושפע מכך וההתפרצות הקטלנית תבוא בהמשך).
בחלק זה הילדה המשובטת אמברטו (אמבר-2, במקור היפני אייטו) מספרת למיוטו אגדה אודות כוח החיים של הדמעות.
כוח זה מתממש בהמשך הסרט.
מיוטו, במסווה של מאמן פוקימונים בעל דרגה גבוהה למדי, מזמין מספר מאמני פוקימונים לתחרות באי שבו שכנה המעבדה בה נוצר.
אש, מיסטי וברוק מגיעים גם הם למשמע האתגר.
ההתרגשות של אש מפנה את מקומה לפחד ולכעס כאשר מיוטו מאיים על המאמנים וחושף את תוכניתו: חטיפת הפוקימונים ויצירת שיבוטים מהונדסים ועוצמתיים שלהם.
המאמנים מוחים וטוענים כי הפוקימונים הם חבריהם, אבל מיוטו מסרב להאמין כי פוקימונים ובני אדם יכולים להיות חברים.
תוכנית השיבוטים יוצאת לפועל, והפוקימונים המשובטים נלחמים במקוריים.
אז מגיע מיו ומתעמת עם מיוטו.
אש מנסה לקרוא לצדדים להפסיק במאבקם.
הוא פורץ לזירה, נכנס בין מיו ומיוטו בדיוק כשתקפו אחד את השני.
כוחותיהם פוגעים בו בטעות והוא הופך לאבן.
הפוקימונים מנסים להעירו (פיקאצ'ו, חברו הטוב של אש, מהמם אותו במכות חשמל) אך אינם מצליחים, והם מתחילים להתאבל ביחד, מקוריים ומשובטים.
דמעות הפוקימונים מחזירות את אש לחיים, כפי שתואר באגדה שהוזכרה קודם.
בעקבות אומץ לבו של אש, מיוטו מבין כי נחפז לשפוט אותו, ושפוקימונים יכולים להיות חברים אמיתיים למאמניהם.
מיו, מיוטו והשיבוטים עוזבים את האי לאחר שנפרדו ומחקו את זיכרונות כל המשתתפים באירוע, שמוצאים את עצמם בעיר ממנה יצאו למשמע ההזמנה בתחילת הסיפור.
ג'ואנה גבריאל "פוקי" קווסנל היא שחקנית וזמרת אנגלייה.
קווסנל נולדה וגדלה באקלס שבלנקשייר יחד עם שישה אחים ואחיות.
היא למדה אנגלית אוניברסיטת אוקספורד ואחר כך למדה בבית ספר למשחק.
בשנות השמונים של המאה העשרים הופיעה עם להקת Vile Bodies של המפרי קרפנטר במלון ריץ בלונדון, וכן הופיעה בקונצרט הוקרה שנערך אחרי מותו ב-2005. ב-2003 החלה קווסנל לכתוב תסריטים עבור הסדרות "רופאים" ו-"Family Affairs", שבה שיחקה אחרי כן בתפקיד דיאן שורט.
קווסנל שיחקה בתפקיד ד"ר מוניקה ברום בעונה הראשונה של הסדרה "Cardiac Arrest", ובתפקיד בלשית גרייס האריס בשתי העונות הראשונות של "Thief Takers".
היא שיחקה בכמה פרקים בעונה השלישית של הסדרה "רגליים קרות" בדמות אמה קיטון.
ב-2006 חזרה לשחק בדרמות רפואיות בדמות ד"ר כריסטין וילן בסדרה "The Golden Hour".
ב-2007 כיכבה בתפקיד ניטה בסדרה "True Dare Kiss" של ערוץ BBC One.
אחר כך החליפה את השחקנית סוקי סמית' בתפקיד רייצ'ל ברנינג באופרת הסבון "איסטאנדרס".
בפברואר 2008 שיחקה קווסנל בתפקיד הראשי במחזה המוזיקלי פרספונה מאת איגור סטרווינסקי בהפקת התזמורת הסימפונית של ברמינגהאם ששודר ברדיו 3 של ה-BBC.
ביולי 2008 הופיעה בפרק בסדרה "רציחות במידסומר" בדמות העיתונאית ג'ולי בנסון, ובפרק "The Burning Man" בסדרה "המפקח ג'ורג' ג'נטלי" בתפקיד ונדה ליין.
במרץ 2010 שיחקה קווסנל בתפקיד מורין בעונה השנייה של הסדרה "חמישה ימים" של ערוץ BBC One.
ב-2010 הופיעה בתפקיד קפטן של ספינת חלל בפרק ספיישל חג המולד "A Christmas Carol" של הסדרה "דוקטור הו".
בנובמבר 2010 שיחקה בתפקיד אשתו של ג'ימי מקגוורן, בגילומו של כריסטופר אקלסטון, בסדרת הטלוויזיה "Accused".
היא גילמה אישה בהריון בפרק בסיטקום "Not Going Out".
ב-2015 שיחקה בתפקיד אולגה פיצג'רלד, מורה לגאוגרפיה בסדרת הטלוויזיה "דרך ווטרלו" של ה-BBC.
ב-2016 החלה לגלם את לואיז וילון בסדרת הדרמה "סוג א'", ואת מנהלת בית הספר דורותיאה איימס בסדרה "Class" בערוץ BBC3. עוד ב-2016 דיבבה את יוריה מלונדור במשחק הווידאו "Dark Souls III".
קווסנל עוסקת בקיקבוקס, טאי צ'י וריקודי פלמנקו.
ב-2017 זכתה בארד באליפות הבריטית בטאי צ'י עבור תרגיל בטאי צ'י וודאנג.
פוקילידס ממילטוס היה משורר של אמרות חוכמה קצרות, עקרונות מוסר, והמלצות לחיים (שירה גנומית).
כמה מאות שנים אחריו פורסם ספר אמרות המתיימר להיות של פוקילידס אך מוכר כיום כיצירה פסאודואפיגרפית של סופר יהודי אנונימי (פסאדו-פוקילידס) מאלכסנדריה מהמאה הראשונה לפנה"ס או הראשונה שאחריה.
מכתש פגיעה בקצה הדרום מערבי של הירח נקרא על שמו של פוקילידס.
מעט מאמרותיו של פוקילידס (האמיתי) שרדו כציטוטים במסגרת כתבים של סופרים אחרים, ובעיקר באנתולוגיה (הפלורילגיום) של יואנס סטובאוס, שם עוסקות אמרותיו בבוז להבלי המעמד והעושר ומציגות בשפה פשוטה ומתומצתת את עקרונותיו בנוגע לכבוד, צדק וחוכמה.
דוגמה למכתם שצוטט על ידי דיו כריסוסטום:
ועוד מצוטט על ידי אריסטו:
שיר חינוכי ביוונית עם אמרות הכתובות ב-230 שורות הקסמטריות בשם "Ποίημα νουθετικόν" או "γνῶμαι" (כלומר - שירת חוקים, או ידע) פורסמה על שמו של פוקילידס.
כיום מכירים בה החוקרים כיצירה של יהודי אנונימי מאלכסנדריה שכתב לפי ההערכות בין 170 לפנה"ס ל-50 לספירה.
נראה מהביטויים הכלולים באמרות שהסופר השתמש בתרגום השבעים (תרגום התורה ואחר כך שאר המקרא ליוונית שבוצע באלכסנדריה במאה ה-3 לפנה"ס) כמקור עיקרי.
כשתי דוגמאות מני רבות, ניתן להביא למשל את אימרתו של פסאודו-פוקילידס התואמת את מצוות שילוח הקן מספר דברים:
אימרות נוספות עוסקות בצדק, עזרה ומניעה מעושק של עניים חלשים וגרים, מוסר עבודה, מניעה מחמדנות ושמירה על טוהר הגוף ויחסי האישות והמשפחה.
חלק מהאימרות במפורש קוראות לאמונה באל אחד - בורא רוח האדם בדמותו, ושופט צדק.
ישנם הטוענים שחלק מהאימרות מראות השפעות נוצריות אך דעה זאת לא מקובלת על רוב החוקרים.
נראה שהיצירה נכתבה כדי להציג את חוקי המוסר היהודי כחוקים אוניברסליים, ולכן אולי ההימנעות מחוקים שאינם נוגעים ישירות למוסר כללי (השבת למשל אינה נזכרת), ומסירת הדברים בשם פוקילידס שהיה ידוע באימרותיו המוסריות.
ההערכה על מיקומו של פסאודו-פוקילידס באלכסנדריה העתיקה נובעת, מלבד היות אלכסנדריה באותם ימים מרכז תרבותי ספרותי עולמי וגם מרכז ישוב יהודי גדול, באימרה 102 המתנגדת לקיום ניתוחים שלאחר המוות, מנהג שהיה מקובל אז רק באלכסנדריה, ככל הידוע.
הספר של פסאודו-פוקילידס (שנחשב אז כספר מקורי של פוקילידס היווני) שימש כספר חינוכי בבתי ספר בתקופה הביזנטית.
חלק מהאימרות בספר שולבו מאוחר יותר באוסף ה"נבואות הסיביליות" מהמאה ה-6 או ה-7 (ערבוב של אימרות הלניסטיות, עבריות, ונוצריות שכביכול נכללו בספרי הסיבילות המקוריים שנשרפו במאה ה-4).
העותקים המוקדמים ששרדו מהספר הם מהמאה ה-10 לספירה.
אחרי שהודפס בוונציה בשנת 1495, שימש כספר חינוך גם בבתי ספר באירופה בימי הרפורמציה.
פוקימון: הבלש פיקאצ'ו הוא סרט לייב-אקשן מסוגת פנטזיה, מדע בדיוני וקומי אמריקאי-יפני, דובר-אנגלית, שיצא לאקרנים ב-9 במאי 2019. הסרט מבוסס על משחק המחשב "פיקאצ'ו הבלש" משנת 2016, והוא הסרט הראשון בזיכיון פוקימון המשלב אנימציה ולייב אקשן.
הסרט הוא מיזם משותף בין ארצות הברית ויפן שמופק באולפנים אולפני לג'נדרי, האחים וורנר, חברת פוקימון, וטוהו.
בסרט מככבים: ראיין ריינולדס (בקולו של הבלש פיקאצ'ו), ג'אסטיס סמית', קתרין ניוטון, וקן ואטאנבה.
ביקום של פוקימון, טים גודמן (ג'אסטיס סמית') הוא מאמן פוקימונים לשעבר ובנו של הבלש הארי גודמן.
כאשר אביו נעלם בתאונת מכוניות, טים הולך לעיר ריים ופוגש פיקאצ'ו (בקולו של ראיין ריינולדס) שעבד עם הארי ובאופן מפתיע יכול לתקשר עם טים.
למרות זאת, הבלש פיקאצ'ו סובל במקרה קשה של אמנזיה, והשניים עובדים ביחד בשביל למצוא את אבא של טים, ובדרך פותרים תעלומות בעיר.
יוצרי הסרט חקרו בעלי חיים אמיתיים ו"הלבישו" את התנהגותם של הפוקימונים עליהם (דוגמה בולטת היא הסצנה בה להקת בלבזאורים הובילה את טים אל מיוטו על מנת שירפא את פיקאצ'ו, הליכתם והבעות פניהם נבנו על פי סרטונים של גורי בולדוג משחקים).
(דמותו של מיסטר מיים נבנתה על דמותו טריג ווקנשו, פנטומימאי מניו זילנד).
הבלש פיקאצ'ו (ראיין ריינולדס) - פיקאצ'ו חכם ופיקח, אשר מסוגל לתקשר עם טים גודמן.
ריינולדס מגלם גם את הארי גודמן, אביו האבוד של טים ובלש מפורסם בעיר ריים.
איקואה אוטאני מדבבת את קולו הרגיל של פיקאצ'ו שנשמע על בני אדם אחרים.
טים גודמן (ג'אסטיס סמית') - נער צעיר המחפש את אביו האבוד, מסתובב יחד עם הבלש פיקאצ'ו.
מקס פינצ'אם מגלם את טים הצעיר.
לוסי סטיבנס (קתרין ניוטון) - כתבת חדשות, מסתובבת עם פסיידאק
הבלש יושידה (קן ואטאנבה) - סמל של העיר ריים וחבר של הארי גודמן.
סבאסטיאן (עומר צ'אפארו) - מאמן פוקימון שמחזיק זירת לחימה לפוקימונים.
ביל ניי - הווארד קליפורד.
סוקי ווטרהאוס - גברת נורמן.
כריס גיר - רוג'ר קליפורד.
ריטה אורה - דוקטור אן לורנט.
במקור הסרט אמור להיות מופץ על ידי סרטי יוניברסל.
"פוקימון: הבלש פיקאצ'ו" יצא לאקרנים ב-9 במאי 2019 על ידי האחים וורנר וטוהו אשר הפיץ את הסרט ביפן.
פוֹקֵי (בשפת הוואי: Poke, תרגום: לפרוס לרוחב), היא מנה שמקורה בהוואי, ומהווה את אחת מהמנות העיקרית במטבח של ילידי הוואי.
מנת הפוקי לרוב מבוססת על דג נא חתוך לקוביות, ויכולה להיות מוגשת כמנה ראשונה (מתאבן) או כמנה עיקרית.
קערת הפוקי היא מנת אוכל רחוב מסורתית בהוואי, שהפכה ללהיט גם מחוצה לה, בעיקר בלוס אנג'לס, אבל גם בניו יורק, אוסטרליה ולונדון המנה נפוצה בשנים האחרונות.
ראשיתה של מנת הפוקי הוא בדייגים שהחלו לתבל נתחים משלל הדגה שלהם, כדי שישמשו להם בתור חטיף.
לדברי היסטוריונית המזון רייצ'ל לנדאו, הגרסה הנוכחית של מנת הפוקי הפכה לפופולרית בשנות ה-70. המנה אז הייתה מבוססת גם כן על דגים נאים מפולטים ומנוקים, מוגשים עם מלח אדום שמקורו בהוואי, אצות ותוכן של אגוזי שמן קלויים וטחונים.
גרסה זו של מנת הפוקי עדיין נפוצה באיי הוואי.
בערך בתחילת שנת 2012, מנת הפוקי צברה פופולריות גוברת ברחבי ארצות הברית כאשר מסעדות פוקי (רובן אך לא כולן מסעדות מזון מהיר המבוססות על קהל יעד של לקוחות מזדמנים) נהפכו לנפוצות.
משנת 2014 ועד אמצע שנת 2016, "מספר המסעדות ההוואיניות (כולל אלו המגישות פוקי) באפליקציית המובייל Foursquare (אנ') יותר מהוכפל (עלה מ-342 ל-700).
מסעדות אלו יצרו גרסאות מסורתיות, כמו גם גרסאות מודרניות וייחודיות למנה.
כיום ברוב המסעדות המגישות פוקי, המנה מותאמת אישית בהתאם לדרישת הסועד, החל מבסיס המנה (לרוב דג) ועד לרטבים המלווים אותה.
"אני אוהב פוקי" הוא פסטיבל באורך שלושה ימים, שמהותו לחגוג את ההצלחה והפופולריות של המנה, על גרסותיה הרבות.
הפוקי לרוב מוגש בקערה, והמראה של המנה הוא קערה גדולה צבעונית הכוללת אורז פושר בבסיס, דג נא ושלל ירקות ורטבים בסגנונות שונים, למשל מקסיקני - עם נופאלס (קקטוס כבוש) וחלפיניו, ואסייתי - עם אצות, ג'ינג'ר כבוש וביצי דגים.
פוקי הוואיני מסורתי מבוסס על דג מנוקה מעצמות ומעור.
הדג במנה מפולט ופרוס ולאחר מכן מוסיפים למנה מרכיבים מסורתיים כגון: מלח, אגוז השמן, אצות מסוגים שונים, בצלי-מאווי, רוטב סויה, בצל ירוק ושמן שומשום.
פוקי אקו (aku) מבוסס על דג טונה שמן.
פוקי הֵאֶה (heʻe) מבוסס על בשר תמנון.